Henry Tureman Allen

Si Major General Henry Tureman Allen (Abril 13, 1859 – Agosto 29, 1930) usá nga opisyal san United States Army nga kilalado para san pag-explorar san Salog Copper sa Alaska san 1885 ngan an mga salog san Tanana ngan Koyukuk sa pagtabok sin 1,500 ka milyas (2,400 ka kilometro) sin kamingawan. An iya pagbaktas ginkumparar ni Nelson A. Miles san paglakat nira Lewis ngan Clark.

Natawo si Henry sa Sharpsburg, Kentucky. Naggradwar siya tikang san United States Military Academy san 1882, ngan ginkomisyon siya nga ikaduha nga tenyente didâ san cavalry. Nagsirbe siyá didâ san staff ni Heneral Nelson Miles. Sa urhe nga bahin nagsirbe siya nga military attaché sa Rusya (1890–1895) ngan Alemanya (1897–1898). Nagsirbe gihapon si Allen sa Gyera Espanyol-Amerikano sa Pag-awayan san El Caney.

Ginpakadto si Allen sa Pilipinas nga magsirbe nga gobernador militar san Leyte san 1901. Sa urhe, nag-organisar siya ngan namuno san Konstabularyo Pilipino, ugsa magpadayon san 1904 nga usá nga magkirita upod san Hapones nga Army sa Korea.

San Agosto 1917, dida san Syahan nga Gera han Kalibotan, ginpasaka si Allen nga brigadier general ngan gintagaan sin command san ika-90 nga Infantry Division, usá nga Nasodnon nga Army (nga yana-nga adlaw United States Army Reserve) nga dibisyon nga nahibase sa Texas. An mga tugon sa iya nga igdara an iya dibisyon sa bug-os nga kusog ngan dad-on sa Katundan nga Frente san Hunyo 1918.

Nagsunod si Allen kan Pierrepont Noyes nga U.S. Commissioner didâ san Inter-Allied Rhineland High Commission.

Ginlubong si Allen sa Arlington National Cemetery sa ilarom sin istatuwa nga gindisenyo san iskultor nga si Albert Jaegers.

An bungto san Allen, Northern Samar ginngaranan sa iya dungog.

Mga pinanbasaran

Mga barasahon
 

Biyograpiya
Leyte
Samar
Mga natawo han 1859
Mga namatay han 1930